Държавен вестник, бр. 102, 2010 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  102
1. В параграф I, т. 5 („Нетираща съвкуп­
ност“) накрая се добавя следното изречение: 
„Всички договорени съвкупности от операции 
по нетиране с една насрещна страна, съгласно 
метода на вътрешните модели, могат да бъдат 
третирани като една нетираща съвкупност, ако 
симулираните отрицателни пазарни стойности 
на отделните нетиращи съвкупности са по­
лучили стойност 0 в оценката на очакваната 
експозиция (ЕЕ).“
2. В параграф II т. 5 се изменя така: 
„5. Когато инвестиционен посредник купува 
защита за експозиция от инвестиционния си 
портфейл или за експозиция към кредитен 
риск на насрещната страна чрез кредитни 
деривати, той може да изчислява капитало­
вото си изискване за хеджираната позиция 
съгласно т. 54 – 57 от приложение № 6 или с 
разрешение на заместник-председателя съг­
ласно т. 1.1.2 в раздел I от приложение № 5. 
В тези случаи стойността на експозицията 
към кредитен риск на насрещната страна за 
тези кредитни деривативи се определя като 
нула. При изчисляването на капиталовите 
изисквания за кредитен риск на насрещната 
страна инвестиционният посредник може да 
избере да включва всички кредитни дерива­
ти, невключени в търговския му портфейл и 
купени като защита за експозиция от инвес­
тиционния му портфейл или за експозиция 
към кредитен риск от насрещната страна само 
когато кредитната защита е призната съгласно 
разпоредбите на тази наредба. В случай че 
посредникът избере да прилага изчислението 
на капиталовите изисквания по предходното 
изречение, то се прилага последователно.“
3. В параграф V т. 33 се изменя така:
„33. За всеки издател на референтен дългов 
инструмент, представляващ базов инструмент 
за суап за кредитно неизпълнение, се обособява 
една хеджираща съвкупност. Съвкупността от 
кредитните суапове „за n-то неизпълнение“ 
се третира, както следва: 
а) размерът на рискова позиция в ре­
ферентния дългов инструмент в базисната 
съвкупност за кредитните суапове „за n-то 
неизпълнение“ е ефективната условна стойност 
на референтния дългов инструмент, умножена 
с модифицираната дюрация на дериватива 
„за n-то неизпълнение“ по отношение на 
промяната в кредитния спред на референтния 
дългов инструмент; 
б) за всеки референтен дългов инструмент 
в съвкупността, базисна за кредитните су­
апове „за n-то неизпълнение“, има само една 
хеджираща съвкупност; рисковите позиции, 
произтичащи от различни кредитни суапове 
„за n-то неизпълнение“, не се включват в една 
и съща хеджираща съвкупност;
в) мултипликаторът на кредитния риск на 
насрещната страна, приложим за всяка хеджи­
раща съвкупност, създадена за един референтен 
дългов инструмент за дериватив „при n-то 
неизпълнение“, е 0,3 на сто за референтните 
дългови инструменти с присъдена кредитна 
оценка от призната АКР, съответстваща на 
степен кредитно качество от 1 до 3, и 0,6 на 
сто за други дългови инструменти.“
§ 40. В приложение № 4 към глава двана­
десета, раздел І се правят следните промени:
1. В т. 1.1.4 накрая се добавя следното 
изречение: „При изчисляването на размери­
те на рисково претеглените експозиции към 
централни правителства или централни банки 
на държави членки, които са деноминирани 
и финансирани в местната валута на дър­
жава членка, се присъжда същото рисково 
тегло, което би било приложимо към такива 
експозиции, деноминирани и финансирани в 
тяхната местна валута.“ 
2. Точка 1.6.7 се изменя така:
„1.6.7. На експозиции към институции с 
остатъчен срок до падежа над 3 месеца и с 
кредитна оценка от призната АКР се приписва 
рисково тегло по таблица № 4 в зависимост 
от това към коя степен в скалата за кредитно 
качество на оценките на приемливите АКР 
се съотнася кредитната им оценка съгласно 
преценката на комисията.“
3. Точка 1.6.9 се изменя така:
„1.6.9. На експозиции към институции с 
остатъчен срок до падежа до 3 месеца и с 
кредитна оценка от призната АКР се приписва 
рисково тегло по таблица № 5 в зависимост 
от това към коя степен в скалата за кредитно 
качество на оценките на приемливите АКР 
се съотнася кредитната им оценка съгласно 
преценката на комисията.“
4. Точка 1.14 се изменя така:
„1.14. Експозиции към институции и тър­
говски предприятия с краткосрочна кредитна 
оценка
На експозиции към институции или тър­
говски предприятия, за които има присъдена 
краткосрочна кредитна оценка от призната 
АКР, се приписва рисково тегло по таблица 
№ 7 в зависимост от това към коя от степените 
в скалата за кредитно качество на оценките 
на призната АКР се съотнася кредитната им 
оценка съгласно преценката на комисията.“
5. В т. 2.1.5, буква „в“ след думата „коми­
сията“ се добавя „информация за“. 
§ 41. В приложение № 5 към глава двана­
десета, раздел ІІ се правят следните промени:
1. В раздел І, т. 1.3.3 след думите „потенци­
алната загуба“ се добавя „от експозициите на 
инвестиционния посредник в акции“, думата 
„доходността“ се заменя с „реализираната 
доходност“, а думите „отделна експозиция“ 
се заменят с „експозицията, представляваща 
портфолиото в акции“.
2. В раздел I т. 1.4 се изменя така:
„1.4. Рисково претеглени експозиции към 
активи, които нямат характер на кредитни 
вземания